1. **O ai nei molimau e to’alua?**
   * O le ta’ua mai o laau olive e lua ma tuugalamepa e lua (Faaaliga 11:4) e toe faaata i a’i tatou le faaaliga o loo i le Sakaria 4. I totonu, o laau olive o loo fua mai ai le suauu e fafagaina ai lalā e fitu o le tuugalamepa (Sakaria 4:1-3, 12).
   * O laau olive o le “au faauuina e to’alua” faatasi ai ma le tuugalamepa, o le faatusa lea “o le afioga a Ieova” (Sakaria 4:6, 14). O lona uiga, o le Feagaiga Tuai ma le Feagaiga Fou.
   * O le faaaogaina o Mose ma Elia o ni faailoga, o loo fai mai le Faaaliga 11 e uiga i nei molimau e to’alua:
     + E oofu i la’ua i le ie talatala (3): Na faasaoina le Tusi Paia i taimi o faigata
     + E tutū atu i la’ua i luma o le Atua (4): E lei faatagaina e le Atua Lana afioga e mou ese atu
     + Afai ae faaleaga se tasi i a’i la’ua, ona alu atu ai lea o le afi ai o la gutu (5): O le feau faale-lagi e “aina” e ona fili (Ieremia 5:14)
     + E ia tei la’ua le pule e pupuni ai le lagi ia le to se ua (6a): O le na te teena le Tusi Paia, na te le maua le uaga o le Agaga Paia (ole suauu lea).
     + La te liu le vai ma toto ma taia i mala uma (6b): Ua na’o i latou o e su’esu’eina le Tusi Paia na laveaiina mai mala ma le pogisa faale-agaga o Tupulaga i le Ogatotonu

E pei o Mose ma Elia, o le a mafatia le Tusi Paia i sauaga sili atu; o le a tau ma malo e le talitonu i le Atua; o le a faamumū i tuinanauga... E faamaonia e le talafaasolopito le moni ma le atoatoa o lenei valoaga.

1. **O le a le umi na tuuina atu ai la la’ua molimau?**
   * Faaaliga 11 o loo amata i le faaaliga o le Malumalu Faale-lagi, ma oi latou o e o tapuai i luma o le fatafaitaulaga e faamu a’i mea manogi (Faaaliga 11:1).
   * O le Lotoā o le Malumalu Faale-lagi o le Lalolagi lea, le mea o loo solia e “Nuuese” – tagata e lē talitonu – le “aai paia” – ma tagata o le Atua – mo le 42 masina (f. 2).
   * I lena taimi, o le a faaofuina ai le Afioga a le Atua i le “ie talatala” – o puapuaga tele – (f. 3) [42 masina x 30 aso = 1,260 aso (o le valoaga, 1,260 tausaga)].
   * Mai le tausaga 538, na amata ai ona faasolosolo malie ane le faamalosia e le ekalesia Roma o ana tu ma aga nai lo le Afioga a le Atua, ma ua oo atu i le tulaga ua faasā ona faitauina le Tusi Paia ma faasalaina i le oti i latou e i ai, o faitau i ai, pe ola ai foi e tusa o ana talitonuga (a’oa’oga faavae).
   * Ina ua lata i le faaiuga o lea vaitaimi, e tuuina atu ai i le au toefuata’ina sina taimi e mapu ai i nei sauaga (Mataio 24:22).
2. **Na faapefea ona oti i la’ua nei?**
   * O le a le malosiaga na tula’i mai i le faaiuga o le 1,260 tausaga, pe tusa ma le tausaga 1798?
   * O le Fouvalega a Farani, na amata i le1789, na tula’i mai ai le ua ta’ua o le “malo o le sauā” (1793-1794), ua matuā manino mai ai lē o loo i tua atu o nei malo: o Satani lava lea ma ana temoni. E ta’ua nei malo o auala e tolu (Faaaliga 11:8):
     + *Sotoma : O le Fouvalega lea na amata i se vaitaimi maoa’e o se olaga lē mamā*
     + *Aikupito: o se malo e le talitonu i le Atua* (Esoto 5:2), e ui lava latou te le’i popole i le tapuai atu i le “atua fafine o le mafaufau”
     + *Nofoaga na faasatauroina ai Iesu: na teena le taulaga a Iesu*

I lea vaitaimi, sa soloia ai tapua’iga, na faasaina ai foi le Tusi Paia ma susunuina

1. **O anafea na toetutū ai ma o a’e i le lagi i la’ua nei?**
   * Ia Novema 26,1793, na tuuina atu ai e Palisi se poloa’iga ina ia soloia uma mea tau lotu. Na faaleaogaina lenei poloa’iga ia Iuni17, 1797. I lenei vaitaimi o le tolu ma le afa tausaga, na olioli ai Farani ma fiafia ina ua maua le “sa’olotoga” mai pulega sauā a lotu, ma ua faafilēmūina le siufofoga o le Tusi Paia (Faaaliga 11:9-10).
   * Nai lo le faafilēmūina poo le faaleagaina, na tula’i mai ma le malosi le Tusi Paia nai lo se isi lava taimi muamua. O misiona Porotesano na momoli atu ina le feau o le talalelei i tulu’iga uma o le Lalolagi (Faaaliga 11:11).
   * Na faia e Viliamu Uilifosi le ulua’i Asosi Tusi Paia i le 1804 mo le tufatufaina o le tele o Tusi Paia.. O kopi o le Tusi Paia sa i ai na faateleina i le faitauafe, se’ia oo ina avea ma ulua’i tusi silia na faatauina atu i le lalolagi. I le taimi nei, ua le mafai ona toe taofia le tufatufaina atu o le Afioga a le Atua. Ua tuuina foi e le Atua i se tulaga e le mafai ai e se tasi ona faaumatiaina (Faaaliga 11:12).
2. **O le a se mea e sosoo ai?**
   * Mai le “toetutū” o molimau nei e to’alua, o le amataga lea o le toe mataupu o le feteena’iga i le vateatea: o le taimi foi lea o le iuga.
   * O le a muamua mai i lea taimi o le Afio Faalua Mai le to’asa o le Atua i malo, ma o le a faaiuina i le faaumatiaga oi “latou uma o e na fano ai le Lalolagi” ma o le a Ia nofotupu ai e faavavau (Faaaliga 11:18).
   * O nei mea uma na tutupu o loo faavaaina i se tala’aga o le tapua’iga i le Lagi (Faaaliga 11:16-17), lea e tauāluga i le faaaliga o le atoalaau o le feagaiga i le Malumalu Faale-lagi (Faaaliga 11:19).
   * Ua oo mai i le “taimi o le faamasinoga” (Faaaliga 11:18), ua faaalia ai le tulaga o le Faamasinoina o le lalolagi: ma o loo i totonu o le atolaau o le feagaiga, poloa’iga e sefulu a le Atua